钦定古今图书集成/明伦汇编/氏族典/第122卷 > 陈橐
## 钦定古今图书集成/明伦汇编/氏族典/第122卷 > 陈橐

按《宋史陈橐传》：“橐字德应，绍兴馀姚人。登政和上舍
第，教授宁州。以母老，改台州士曹，治狱平允，更摄天
台、临海、黄岩三邑，易越州新昌令，皆以恺悌称。绍兴
二年，召对，除监察御史。论事不合，除江西运判。以母
年高，移知台州。母丧终，以司勋郎中召，累迁权刑部
侍郎。时秦桧主和议，橐因力请去。未几，除徽猷阁待”
制、知颍昌府，改处州，又改广州。屡上章告老，改婺州，
遂致仕，卒于家。橐博学刚介，不事产业，先世田庐，悉
推予兄弟。王十朋为《风土赋》，论会稽人物曰：“杜祁公
之后有陈德应云。”